शाहजहाँपुर। केन्द्रीय राज्य मंत्री कृष्णाराज एवं जिलाधिकारी अमृत त्रिपाठी की अध्यक्षता में लौह पुरूष सरदार वल्लभ भाई पटेल के जन्म दिवस के अवसर पर रन फॉर यूनिटी का आयोजन खिरनीबाग के रामलीला मैदान में आयोजित किया गया। इस अवसर पर विभिन्न विभागों के अधिकारीगण एवं कर्मचारीगण तथा पुलिस के अधिकारी एवं कर्मचारीगण व विभिन्न विद्यालयों के छात्र/छात्राओं को केन्द्रीय राज्य मंत्री ने सरदार वल्लभ भाई पटेल के जन्म दिवस को ‘‘राष्ट्रीय एकता दिवस’’ मनाये जाने हेतु ‘‘मैं सत्यनिष्ठा के साथ शपथ लेता हूँ कि मैं राष्ट्र की एकता, अखण्डता और सुरक्षा को बनाए रखने के लिए स्वयं को समर्पित करूँगा और अपने देशवासियों के बीच यह संदेश फैलाने का भी भरसक प्रयत्न करूँगा। मैं यह शपथ अपने देश की एकता की भावना से ले रहा हूँ। जिसे सरदार वल्लभ भाई पटेल की दूरदर्षिता एवं कार्यों द्वारा संभव बनाया जा सका। मैं अपने देश की आंतरिक सुरक्षा सुनिष्चित करने के लिए अपना योगदान करने का भी सत्यनिष्ठा से संकल्प करता हूँ की पथ दिलाई। इस अवसर पर विभिन्न विभागों के अधिकारियों एवं कर्मचारियों तथा छात्र/छात्राओं को मंत्री ने रन फॉर यूनिटी के तहत हरी झंडी दिखाकर रैली को रवाना किया। रैली का समापन जी.एफ. कालेज के पास मैदान में किया गया। इसके उपरान्त राष्ट्रीय एकीकरण विभाग की ओर से मुख्य विकास अधिकारी प्रेरणा शर्मा एवं प्रभारी सहायक निदेशक सूचना जोगेन्द्र सिंह यादव द्वारा इंदिरा कालोनी लालपुल स्थित कुष्ठ आश्रम में स्वलपाहार का वितरण किया गया। कुष्ठ रोगियों ने अपनी व्याथा मुख्य विकास अधिकारी को सुनाई। जिस पर मुख्य विकास अधिकारी ने कहा कि कुष्ठ रोगियों की हर सम्भव मदद की जायेगी। जो भी सरकारी योजनाएॅ हैं उनका लाभ दिलाने का आष्वासन दिया।